CELEX: 62020TN0479
Language: sl
Date: 2020-07-28 00:00:00
Title: Zadeva T-479/20: Tožba, vložena 28. julija 2020 – Eurobolt in drugi/Komisija

14.9.2020   
            
            
               SL
            
            
               Uradni list Evropske unije
            
            
               C 304/22
            
         
      Tožba, vložena 28. julija 2020 – Eurobolt in drugi/Komisija
      (Zadeva T-479/20)
      (2020/C 304/26)
      Jezik postopka: angleščina
      
         Stranke
      
      
         Tožeče stranke: Eurobolt BV (‘s-Heerenberg, Nizozemska), Fabory Nederland BV (Tilburg, Nizozemska), ASF Fischer BV (Lelystad, Nizozemska), Stafa Group BV (Maarheeze, Nizozemska) (zastopniki: S. De Knop, B. Natens in A. Willems, odvetniki)
      
         Tožena stranka: Evropska komisija
      
         Predlogi
      
      Tožeče stranke Splošnemu sodišču predlagajo, naj:
      
                  —
               
               
                  tožbo razglasi za dopustno;
               
            
                  —
               
               
                  razglasi za nično Izvedbeno uredbo Komisije (EU) 2020/611 z dne 30. aprila 2020 o ponovni uvedbi dokončne protidampinške dajatve, uvedene z Uredbo Sveta (ES) št. 91/2009 o uvozu nekaterih pritrdilnih elementov iz železa ali jekla s poreklom iz Ljudske republike Kitajske, za uvoz nekaterih pritrdilnih elementov iz železa ali jekla, poslanih iz Malezije, ne glede na to, ali so deklarirani kot izdelki s poreklom iz Malezije ali ne (1); in
               
            
                  —
               
               
                  Evropski komisiji naloži plačilo stroškov.
               
            
         Tožbeni razlogi in bistvene trditve
      
      Tožeče stranke v utemeljitev tožbe navajajo tri tožbene razloge.
      
                  1.
               
               
                  S prvim tožbenim razlogom se zatrjuje, da Uredba (EU) 2020/611 s tem, da kršitev bistvenih postopkovnih zahtev „odpravlja“ retroaktivno, krši člena 266 in 264 Pogodbe o delovanju Evropske unije ter načelo učinkovitega sodnega varstva.
               
            
                  2.
               
               
                  Z drugim tožbenim razlogom se zatrjuje, da Uredba (EU) 2020/611, ker nima veljavne pravne podlage, krši člen 13(1) Uredbe (ES) št. 1225/2009 (2), člena 5(1) in 5(2) Pogodbe Evropske unije (PEU) ter načelo dobrega upravljanja.
               
            
                  3.
               
               
                  S tretjim tožbenim razlogom se zatrjuje, da Uredba (EU) 2020/611 s tem, da prepoveduje plačilo in nalaga vračilo protidampinških dajatev, krši člena 5(1) in 5(2) PEU.
               
            
         (1)  UL 2020, L 141, str. 1.
      
         (2)  Uredba Sveta (ES) št. 1225/2009 z dne 30. novembra 2009 o zaščiti proti dampinškemu uvozu iz držav, ki niso članice Evropske skupnosti (UL 2009, L 343, str. 51).